Diari Oficial de la Generalitat Valenciana


Sumari del DOGV 2883, del 04-12-1996 (1996/840222)

ACORD de 26 de novembre de 1996, del Govern Valencià, pel qual aprova la dissolució de l'agrupació dels municipis de Tárbena i Bolulla per al sosteniment en comú del lloc de Secretaria, i classifica els llocs resultants de la dissolució.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2883

Data del DOGV
:   04-12-1996

Secció del DOGV
:   ALTRES DISPOSICIONS

Número del document
:   1996/840222


Data del document
:   26-11-1996

Organisme emissor
:   Conselleria de Presidència

Tipus de document
:   Acord

ACORD de 26 de novembre de 1996, del Govern Valencià, pel qual aprova la dissolució de l'agrupació dels municipis de Tárbena i Bolulla per al sosteniment en comú del lloc de Secretaria, i classifica els llocs resultants de la dissolució.  
El Govern Valencià, en la reunió del dia 26 de novembre de 1996, adoptà l'acord següent:  
Els municipis de Tárbena i Bolulla constituïren en 1966 una agrupació per al sosteniment en comú del lloc de Secretaria, reservada a funcionari amb habilitació nacional.  
Ambdós ajuntaments han manifestat la seua voluntat favorable a la dissolució de l'agrupació, mitjançant els acords plenaris de 18 de juliol i 3 d'octubre de 1995.  
La Diputació Provincial d'Alacant ha emès l'informe favorable.  
Els llocs resultants de la dissolució són el de la Secretaria de l'Ajuntament de Tárbena i el de la Secretaria de l'Ajuntament de Bolulla, que seran classificats en classe tercera.  
El secretari actual de l'agrupació, Sr. Daniel González Molero, funcionari d'administració local amb habilitació de caràcter nacional, de la subescala de secretaria-intervenció, que exerceix el lloc amb caràcter definitiu, ha manifestat la seua voluntat d'ocupar el lloc de secretaria de l'Ajuntament de Tárbena .  
L'expedient ha sigut tramitat d'acord amb els articles 2 i 3 i la disposició addicional segona del Reial Decret 1.732/1994, de 29 de juliol.  
Per tot això, i d'acord amb les facultats conferides pel Reial Decret 1.732/1994, de 29 de juliol, a proposta del conseller de Presidència, el Govern Valencià  
acorda:  
Primer  
Aprovar la dissolució de l'agrupació dels municipis de Tárbena i Bolulla per al sosteniment en comú del lloc de Secretaria.  
Segon  
Classificar en classe tercera els llocs resultants de la dissolució: Secretaria de l'Ajuntament de Tárbena i Secretaria de l'Ajuntament de Bolulla.  
Tercer  
Adscriure amb caràcter definitiu al lloc de secretaria de l'Ajuntament de Tàrbena el Sr. Daniel González Molero, funcionari d'administració local amb habilitació de caràcter nacional de la subescala de secretaria-intervenció.  
Contra aquest acord, que posa fi a la via administrativa, podrà interposar-se, després de la comunicació al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquest acord en el Diari Oficial de la Generalitat Valenciana, sense perjudici que les persones interessades puguen exercir qualsevol altre recurs que estimen oportú.  
València, 26 de novembre de 1996  
El conseller secretari del Govern Valencià  
JOSÉ JOAQUÍN RIPOLL SERRANO